Passetto di Borgo

Passetto di Borgo, eller bare Passetto, er en passasje som sammenlenker Vatikanet med borgen Castel Sant'Angelo. Det er en ca 800 meter lang tunnel i en mur i bydelen Borgo i Roma. Den ble bygd i 1277 av pave Nikolaus III. Selve forsvarsmuren var blitt oppført i 852 av pave Leo IV.

Fra utsiden ser det ut som en mur, men på innsiden er det en tunnel som paven kunne flykte gjennom dersom han er i fare.

Pave Alexander VI gjorde bruk av den i 1494, da Karl VIII av Frankrike invaderte byen.

Pave Klemens VII bragte seg selv i sikkerhet gjennom passagen i samband med plyndringen av Roma i 1527 (Sacco di Roma). Nesten hele Sveitsergarden ble massakrert da de forsvarte Vatikanet mot Karl Vs soldater. Målet var å gi paven tid til å flykte gjennom Passetto.

Kilder

Eksterne lenker
 

Byggverk i Roma
Rione Borgo
Etableringer i 1277